שלמה גלעד

שלמה גלעד (18 באפריל 1922 – 1 בנובמבר 2005) היה אדריכל ישראלי.

האדריכל שלמה גלעד (גרומט) נולד בשנת 1922 בפולין, ובשנת 1933 עלה לישראל עם הוריו ואחיו הצעיר אלימלך שנרצח בידי ערבים במאורעות 1936. בשנת 1940 קיבל תעודת הוראה מטעם "הסמינר למורים מזרחי" בירושלים, ובשנת 1944 קיבל תואר בוגר אדריכלות בטכניון בחיפה.

כבר בגיל 13 היה גלעד חבר ההגנה ובמסגרת זו הצטרף למאמץ העברי בהגנת היישוב. שירת בצה"ל בעת מלחמת העצמאות, בשנת 1948-1949, במלחמת ששת הימים בשנת 1967 וברוב מלחמות ישראל. לאחר מלחמת יום הכיפורים התנדב וירד לסיני להפגש עם חיילים שנשארו שם זמן רב. שירת במשמר האזרחי בשכונת מגוריו, וקיבל כהוקרה על פועלו סיכת זהב בתום שירותו.

במשך תקופה מאז סיום לימודיו עבד כאדריכל במסגרת קואופרטיב. בשנת 1955, בעקבות זכייתו בתחרות אדריכלים, פתח משרד עצמאי שהתמקד בבנייה באזור חיפה ובתנועה הקיבוצית, אך יחד עם זאת בנייניו פזורים בכל רחבי הארץ ממרגליות שבצפון ועד שדה בוקר שבנגב. במקביל, הרבה לעסוק בהוראת האדריכלות בטכניון ובעקבות כך נתמנה למרצה בכיר במחלקה לארכיטקטורה ובינוי ערים בטכניון בשנת 1963. כמו כן, הרבה להרצות בארץ ובעולם על אדריכלות ישראלית. גלעד היה חבר רוטרי משנת 1966 ועסק בקליטת עולים, במסגרת זו העסיק במשרדו סטודנטים עולים חדשים.

נפטר בחיפה ב-1 בנובמבר 2005. עם מותו נסגר משרדו שברחוב פבזנר בשכונת הדר בחיפה. המשרד ניתרם לעיריית חיפה לתועלת הציבור וחלקים מארכיונו המקצועי נמסרו לארכיון אדריכלות ישראל. כאות הוקרה על עבודתו האדריכלית ועל פעילותו הציבורית הוענק לגלעד אות יקיר העיר חיפה.

==פרויקטים נבחרים==
*תיאטרון עירוני, מרכז תרבות וספרייה עירונית, חיפה, 1960.
*תוכנית אב, אוניברסיטת חיפה, בשיתוף האדריכל אוסקר נימאייר, 1962-1979.
*בניין המדרגות, אוניברסיטת חיפה.
*מגדל אשכול, אוניברסיטת חיפה, בשיתוף אוסקר נימאייר.
*מעונות סטודנטים, אוניברסיטת חיפה.
*תוכנית אב, קריית הטכניון.
*בית הסטודנט, קריית הטכניון.
*מעונות סטודנטים לרפואה, קריית הטכניון (דרך אלנבי), 1976.
*בית בירם, בית הספר הריאלי, 1970.
*שכונת יזרעאליה (כ-1500 יחידות דיור), 1960-1975.
*שכונת רוממה, חיפה, 1978.
*תיאטרון אזורי מוגן, הקימרון. בית שאן.
*ספרייה עירונית, רמת גן.
*מדרשת שדה בוקר, בי"ס שדה.
*מדרשת שדה בוקר, בי"ס תיכון מקיף.
*מרכז עירוני, מרכז מסחרי, מגורים ומתקני תיירות בשדרות יפה נוף, "מרכז פנורמה", חיפה.
*בית אבות "יולס", כרמל מערבי, חיפה.
*מסוף נוסעים, נמל חיפה.
*"רמת הדר", מבנה רב קומות (120 יח"ד).
*בתי תרבות וחדרי אוכל בקיבוצים: כברי, גבת, כפר הנשיא, רמת השופט, הזורע, יגור, בית השיטה, יפעת, שדה אליהו, אלונים, נען, גשר הזיו, שדה בוקר ועוד.

==גלריית תמונות==
<gallery>
קובץ:HPIM1645.JPG|שכונת יזרעאליה, חיפה, 1960-1975
קובץ:HPIM1629.JPG|שכונת יזרעאליה, חיפה
קובץ:HPIM1638.JPG|שכונת יזרעאליה, חיפה
קובץ:Eshkol tower haifa u.jpg|מגדל אשכול, אוניברסיטת חיפה
kfarhamacabi01.JPG|חדר האוכל בכפר המכבי, 1966
malkiya04.JPG|אולם האכילה בחדר האוכל הנטוש בקיבוץ מלכיה
hadarion.JPG|הדריון - מבנה ספרייה וזכרון בבית הספר התיכון בסמת (כיום מבנה קהילה שמשויך לטכניון)
</gallery>

==קישורים חיצוניים==
* 
* מיכאל יעקובסון: [http://michaelarch.wordpress.com/2013/12/28/סיבוב-בבניין-הספרייה-העירונית-ברמת-גן/ סקירה על בניין הספרייה העירונית ברמת גן בתכנון גלעד], באתר 'חלון אחורי', 28.12.2013
* מיכאל יעקובסון: [http://michaelarch.wordpress.com/2012/09/30/סיבוב-בחדר-האוכל-ואתרים-אחרים-בקיבוץ-נ/ סקירה אדריכלית והיסטורית של חדר האוכל בקיבוץ נען] באתר 'חלון אחורי', 9.2012
* מיכאל יעקובסון: [http://michaelarch.wordpress.com/2009/08/16/סיבוב-במשרד-הנטוש-של-אדריכל-שלמה-גלעד-ו/ על פינוי משרדו של שלמה גלעד בחיפה], באתר 'חלון אחורי', 16.8.2009
* מיכאל יעקובסון: [http://michaelarch.wordpress.com/2014/01/04/סיבוב-בקיבוץ-כברי-עם-עבודות-של-חנן-הברו/ סקירה אדריכלית על אולם הספורט בקיבוץ כברי], באתר 'חלון אחורי', 4.1.14
* מיכאל יעקובסון: [http://michaelarch.wordpress.com/2015/01/04/סיבוב-בשלושה-חדרי-אוכל-בקיבוצים-הסולל/ סקירה אדריכלית על מבנה חדר האוכל ובית התרבות בקיבוץ גשר הזיו], באתר 'חלון אחורי', 2.1.2015
* מיכאל יעקובסון: [https://michaelarch.wordpress.com/2015/12/19/סיבוב-בשלושה-חדרי-אוכל-בקיבוצים-משאבי/ סקירה אדריכלית מצולמת על חדר האוכל בקיבוץ שדה בוקר], באתר 'חלון אחורי', 19 בדצמבר 2015
* מיכאל יעקובסון: [https://michaelarch.wordpress.com/2016/01/16/סיבוב-בקיבוץ-יגור/ סקירה מצולמת על אדריכלות בקיבוץ יגור], באתר 'חלון אחורי', 16 בינואר 2016
* מיכאל יעקובסון: [https://michaelarch.wordpress.com/2016/07/23/סיבוב-בשלושה-חדרי-אוכל-בקיבוצים-מגידו/ סקירה מצולמת של אולם מופעים בתכנון גלעד בקיבוץ הזורע], באתר 'חלון אחורי', 23 ביולי 2016
* מיכאל יעקובסון: [https://michaelarch.wordpress.com/2017/04/01/סיבוב-בחדר-אוכל-בקיבוץ-אלונים-ובית-עלי/ סיבוב בחדר אוכל בקיבוץ אלונים ובית עליית הנוער], באתר 'חלון אחורי', 1 באפריל 2017
* מיכאל יעקובסון: [https://michaelarch.wordpress.com/2018/09/26/סיבוב-בחדר-האוכל-בקיבוץ-כפר-המכבי/ סיבוב בחדר האוכל בקיבוץ כפר המכבי], באתר 'חלון אחורי', 26 בספטמבר 2018
* מיכאל יעקובסון: [https://michaelarch.wordpress.com/2019/03/30/סיבוב-באולם-הקימרון-בעמק-בית-שאן/ סיבוב באולם הקימרון בעמק בית שאן], באתר 'חלון אחורי', 30 במרץ 2019
* מיכאל יעקובסון: [https://michaelarch.wordpress.com/2019/12/18/סיבוב-בהדריון/ סיבוב בהדריון], באתר 'חלון אחורי', 18 בדצמבר 2019

קטגוריה:אדריכלים ישראלים
קטגוריה:ישראלים ילידי פולין
קטגוריה:בוגרי בית המדרש למורים מזרחי
קטגוריה:בוגרי הטכניון - מכון טכנולוגי לישראל: אדריכלות
קטגוריה:חיפה: אישים
קטגוריה:אישים הקבורים בבית הקברות תל רגב
קטגוריה:ישראלים שנולדו ב-1922
קטגוריה:ישראלים שנפטרו ב-2005